**TISZAVASVÁRI VÁROS ÖNKORMÁNYZATA**

**képviselő-testületének**

**137/2025. (V.22.) Kt. sz.**

**határozata**

**Az önkormányzati rendészettel kapcsolatos együttműködési megállapodásról**

Tiszavasvári Város Önkormányzata Képviselő-testülete „*Az önkormányzati rendészettel kapcsolatos együttműködési megállapodásról”*az alábbi döntést hozza:

1. **Elfogadja** a **Tiszavasvári Város Önkormányzata** (4440 Tiszavasvári, Városháza tér 4. képviseli: Balázsi csilla polgármester) és **Tiszavasvári Polgármesteri Hivatal** (4440 Tiszavasvári, Városháza tér 4. képviseli: Dr. Kovács János jegyző) között az önkormányzati alkalmazásában álló mezőőrök és a Tiszavasvári Polgármesteri Hivatal Városrendészeti Osztálya működésének összehangolása céljából kötött **együttműködési megállapodást**, a határozat 1. melléklete szerinti tartalommal.

2. Felhatalmazza a polgármestert az 1. pont szerinti megállapodás aláírására.

**Határidő**: 2025. 05.31. **Felelős**: Balázsi Csilla polgármester

**Balázsi Csilla Dr. Kovács János**

**polgármester jegyző**

*137/2025.(V.22.) Kt. sz. határozata melléklete*

**Együttműködési megállapodás**

mely létrejött a

**Tiszavasvári Város Önkormányzata** (a továbbiakban: Önkormányzat)

Címe: 4440 Tiszavasvári, Városháza tér 4.

Adószáma: ……………………………………..

Bankszámlaszáma: …………....................................

képviseli: **Balázsi Csilla** polgármester, valamint

a **Tiszavasvári Polgármesteri Hivatal** *-* (a továbbiakban: Hivatal)

Címe: 4440 Tiszavasvári, Városháza tér 4.

Adószáma: ……………………………………

Bankszámlaszáma: ……………………………………

képviseli: **Dr. Kovács János** jegyző

továbbiakban együtt: Felek - Tiszavasvári Város Önkormányzata Képviselő-testületének …/2025.(V.22.) számú határozata alapján a következők szerint:

**Előzmények:**

A Képviselő-testület legutóbbi ülésén – *110/2025. (IV.23.) Kt. számú határozatával* - döntött arról, hogy a Polgármesteri Hivatal belső szervezeti egységeként önkormányzati rendészetet hoz létre. Ez a mezőőri szolgálat (4 fő) és a közterület-felügyelői munkakörben (2 fő) foglalkoztatott alkalmazását jelenti a jelenlegi állományi létszám alapján. A mezőőrök jogviszonya a Kjt. alapján áthelyezéssel köztisztviselői jogviszonnyá alakul, melyről külön előterjesztés készül. A jogviszonyváltással összefüggésben a mezőőrökkel előzetes egyeztetés megtörtént, melynek eredményeként megállapításra került, hogy 2 fő mezőőr esetében nincs meg köztisztviselői jogviszony létesítésének valamennyi feltétele. Emiatt 2 fő ideiglenesen marad önkormányzati alkalmazásban, közalkalmazotti jogviszonyban, 2 fő pedig áthelyezéssel köztisztviselő lesz, melyről külön előterjesztéssel dönt a testület. Ezzel biztosított, hogy továbbra is valamennyi mezőőr minden intézkedési jogosultsággal változatlanul rendelkezik majd.

Tekintettel arra, hogy 4 fő mezőőr felett a munkáltatói jogkör megoszlik a jegyző és a polgármester között, így célszerű a hivatal és az önkormányzat között együttműködési megállapodás keretében összehangolni az új szervezeti egység működését.

1. Az együttműködés célja: az Önkormányzat és a Hivatal alkalmazásában álló mezőőrök munkájának összehangolása, az egységes, hatékony szervezeti struktúra biztosítása érdekében.

2.1 A *közterület-felügyeletről* szóló a 1999. évi LXIII. törvény szerint a közterületi rend és tisztaság védelméről, a tömegközlekedési eszközök használati rendjének fenntartásáról, az önkormányzati vagyon védelméről a települési önkormányzat közterület-felügyelet, illetőleg közterület-felügyelő útján gondoskodhat.

A felügyelet feladatai:

a) a közterületek jogszerű használatának, a közterületen folytatott engedélyhez, illetve útkezelői

hozzájáruláshoz kötött tevékenység szabályszerűségének ellenőrzése;

b) a közterület rendjére és tisztaságára vonatkozó jogszabály által tiltott tevékenység megelőzése,

megakadályozása, megszakítása, megszüntetése, illetve szankcionálása;

c) közreműködés a közterület, az épített és a természeti környezet védelmében;

d) közreműködés a társadalmi bűnmegelőzési feladatok megvalósításában, a közbiztonság és a közrend védelmében;

e) közreműködés az önkormányzati vagyon védelmében;

f) közreműködés a köztisztaságra vonatkozó jogszabályok végrehajtásának ellenőrzésében;

g) közreműködés állategészségügyi és ebrendészeti feladatok ellátásában;

h) a mozgásában korlátozott személy parkolási igazolvány jogszerű használatának és birtoklásának az ellenőrzése;

i) a helyi közutakon, a helyi önkormányzat tulajdonában álló közforgalom elől el nem zárt magánutakon, valamint a tereken, parkokban és egyéb közterületeken a közúti járművel történő várakozási közszolgáltatás (parkolás) biztosítása, valamint a parkolásért járó ellenérték megfizetésének ellenőrzése és a fizetés elmaradása esetére előírt jogkövetkezmények alkalmazása

2.2 *A fegyveres biztonsági őrségről, a természetvédelmi és mezei őrszolgálatról* szóló 1997. évi CLIX. törvény alapján az önkormányzat a Tiszavasvári Város közigazgatási területéhez tartozó termőföldek őrzésére – az erdőt és a halastavat kivéve – mezei őrszolgálatot hozhat létre.

A mezőőr feladatai:

A mezőőr a működési területén

a) azzal a járművel szemben, amelyről alaposan feltételezhető, hogy azon a működési területről származó jogellenesen szerzett szállítmány van,

b) azzal a személlyel szemben, aki a nála vagy az általa használt járművön levő szállítmány megszerzésének jogszerűségét nem valószínűsíti jogosult és köteles az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló törvényben meghatározott intézkedések és kényszerítő eszközök alkalmazására.

3.1. Az Önkormányzat alkalmazásában álló mezőőrök tekintetében a munkáltatói jogokat Tiszavasvári Város Önkormányzata Képviselő-testülete, az egyéb munkáltatói jogokat a polgármester gyakorolja. A Hivatal alkalmazásában álló mezőőrök tekintetében a munkáltatói jogokat a jegyző, az egyéb munkáltatói jogokat az osztályvezető gyakorolja.

3.2 Felek megállapodnak abban, hogy Tiszavasvári Város Önkormányzata Képviselő-testületének 110/2025. (IV.23.) Kt. számú határozatával – a Hivatal belső szervezeti egységeként – a*z egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról* szóló 2012. évi CXX. törvény alapján létrehozott önkormányzati rendészet működésének egységessége érdekében az alkalmazásukban álló mezőőrök munkájának összehangolása során együttműködnek.

4. Felek megállapodnak abban, hogy a velük közszolgálati vagy közalkalmazotti jogviszonyban álló személyek - különösen a*z egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról* szóló 2012. évi CXX. törvényben, valamint jelen megállapodás 2. pontjában meghatározott –– tevékenységük összehangolása érdekében polgármesteri, valamint együttes polgármesteri és jegyzői utasításokkal szabályozzák a hatáskörükbe tartozó ügyekben a feladatellátás, hatáskör átruházás és kiadmányozás rendjét.

5. Jelen megállapodást a felek határozatlan időre kötik. Jelen megállapodást a felek rendes felmondással 60 nap felmondási idővel írásban felmondhatják.

6. Jelen szerződést a Felek, mint akaratukkal mindenben megegyezőt aláírják. Az együttműködési megállapodás 2025. június 1. napján lép hatályba.

Tiszavasvári, 2025. május …

**………………………..…………. ………………..……………………**

**Tiszavasvári Város Önkormányzata Tiszavasvári Polgármesteri Hivatal Balázsi Csilla polgármester Dr. Kovács János jegyző**